এটাই প্রথম নয়, এর আগেও বহু বার বিভিন্ন উদ্ভট দাবি করে জনরোষের মুখে পড়তে হয়েছে গেরুয়া শিবিরকে। এবারেও কোনও ব্যতিক্রম হল না। কেন্দ্রীয় মন্ত্রী সত্যপাল সিংহ দাবি করলেন চার্লস ডারইউনের বির্বতনবাদের তত্ত্ব বৈজ্ঞানিকভাবে ভুল। তাই শীঘ্রই পালটে ফেলা হোক স্কুল কলেজের পাঠ্যপুস্তকে থাকা এই তত্ত্ব। উনি এক বিবৃতিতে বলেছেন,‘‘ আমাদের পূর্বপুরুষেরা কোথাও বলে যাননি যে, তাঁরা বানর থেকে মানুষের বির্বতন নিজের চোখে দেখে গিয়েছেন’’।
চার্লস ডারইনের বির্বতনবাদের তত্ত্ব বলে, প্রত্যেক জীবের সৃষ্টির পিছনে একটা ইতিহাস রয়েছে এবং তারা প্রত্যেকেই বিভিন্ন ভাবে পরিবেশের সঙ্গে মানিয়ে নিয়ে বেঁচে আছে। সময়ের সঙ্গে সঙ্গে তাদের বির্বতন হবেই, এটাই নিয়ম। কিন্তু এই প্রাক্তন আইপিএস অফিসার এসব মানতে নারাজ। উনি মনে করেন আমাদের পূর্বপুরুষেরা কারোকেই বানর থেকে মানুষে পরিনণত হতে দেখেননি, তাই এগুলো সব ভুল!
ইতিহাস পালটাতে সদা-আগ্রহী গেরুয়া শিবির। এখন মাঝে মধ্যে থাবা বাড়ানোর চেষ্টা চলছে বিজ্ঞানের দিকেও।